Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Ingrid Alföldyová, PaedDr., PhD.
Pozícia: výskumno-vývojový zamestnanec, koordinátor tvorby testov a banky úloh z matematiky a matematickej gramotnosti pre ISCED 1, koordinátor realizácie Testovania 5
Oddelenie/Odbor: tvorby testov ZŠ/národných meraní
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov: anglický, nemecký, ruský

2. Zahraničná pracovná cesta (ZPC):
Štát, mesto: Česká republika, Olomouc
Vykonaná v dňoch: 20. – 22. 04. 2016
Názov prijímajúcej organizácie: (v prípade konferencie nevypĺňať)
Účel cesty: účasť na konferencii Primární matematické vzdělávání v souvislostech 
Spôsob financovania: z rozpočtu NÚCEM 

3. Rámcový program pobytu: je prílohou správy

20. 04. 2016
Na konferenciu som odchádzala z miesta trvalého bydliska o 09:49 hod., cestovala som MHD na Hlavnú stanicu v Bratislave. Do Přerova som cestovala rýchlikom EC (11:10 – 13:10 hod) a do Olomouca vlakom Os (13:29 – 13:48 hod). Hranicu medzi SR a ČR som prekročila cca o 11:55 hod. Do Olomouca som docestovala cca o 13:50 hod.

Pracovnej časti programu popoludní som sa zúčastnila od cca 14:15 hod. do 17:00 hod.
Spoločné jednania v pléne
Iveta Scholztzová, Prešovská univerzita, Primárne matematické vzdelávanie v medzinárodnom kontexte – podnety pre skvalitnenie výučby
Libuše Samková, Jihočeská univerzita, Badatelsky orientované vyučování matematice v prřípravě budoucích prvostupňových učitelů
Timo Tossavainen, University do Eastern Finland, Measuring concept definitions and images of mathematical concept

21. 04. 2016
Pracovná časť programu trvala od 8:30 hod. do 14:00 hod.
Vypočula som si všetky prednášky v sekcii B, po ktorých nasledovala diskusia. Zoznam prednášok je priložený v prílohe. Po prednáškach som sa zúčastnila exkurzie do Pevnosti poznání.

22. 04. 2016
Pracovná časť programu trvala od 9:00 hod. do 12:00 hod. Vypočula som si všetky prednášky v sekcii B, po ktorých nasledovala diskusia. Zoznam prednášok je priložený v prílohe. Po závere konferencie, cca o 12:05 som cestovala na železničnú stanicu.

Do Břeclavy, kde som následne prestupovala, som cestovala rýchlikom Rx 808 (13:10 – 14:30 hod). Z Břeclavy do Bratislavy som cestovala rýchlikom EC (14:59 – 15:50 hod). Hranicu medzi SR a ČR som prekročila cca o 15:00 hod. 

4. Stručný priebeh rokovaní:
Plenárne prednášky, tvorivé dielne a diskusie boli zamerané na vyučovanie matematiky na primárnom stupni vzdelávania, didaktické prístupy, komparácie obsahu vyučovania matematiky v rôznych krajinách, rôzne výskumy, ktorých súčasťou boli aj testové položky z matematiky v papierovej i elektronickej forme a pod. Na konferencii som s kolegami z pedagogických fakúlt konzultovala niektoré sporné otázky z geometrického učiva a konzultovala správnosť používania niektorých geometrických pojmov. Oslovila som o prípadnú spoluprácu pri príprave testovacích nástrojov z matematiky (autorstvo, recenzia testov) kolegov z fakulty v Banskej Bystrici, Prešove, Nitre, Ružomberku a pod.

5. Odporúčané závery:
Pre potreby NÚCEM je  žiaduce stretávať sa pravidelne s kolegami z fakúlt a konzultovať s nimi prípadné nezrovnalosti a tak predchádzať možným problémom po testovaní.

6. Prehľad prinesenej dokumentácie a miesto jej uloženia:
Zborník z konferencie.
Odborná literatúra (úlohy z matematiky) do osobného vlastníctva.

7. Osobitne vyhotovený očakávaný prínos ZPC:
Závery a výstupy z konferencie budem využívať pri práci koorginátorky tvorby testov a banky úloh z matematiky a matematickej gramotnosti pre ISCED 1.

8. Spôsob zverejnenia výsledkov ZPC, prenos získaných informácií
O zisteniach budem informovať kolegyne v oddelení, spoluautorku Dr. Ringlerovú a autorov testov z matematiky.

Svojím podpisom súhlasím so zverejnením správy na internete.

Správu vypracovala: PaedDr. Ingrid Alföldyová, PhD.

Dátum: 25. 04. 2016

Správu schválila: Mgr. Eva Polgáryová, PhD.